Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: laboratóriumok, a tanúsító és az ellenõrzõ szervezetek akkreditálásáról szóló 1995. évi XXIX. törvény
Paragraph Index: 832

(4) öregedés Az öregedéskezelési program és a program alapján folyó tevékenység hatékonyságának értékelése, az öregedéskezelés terjedelmébe tartozó kritikus komponensek állapotának, állapotváltozásának értékelése, különös tekintettel arra, hogy a meglévõ gyakorlat a minõsítettség jövõbeni fenntartását hogyan garantálja. Javaslatok az Engedélyes gyakorlatának szükségszerû korszerûsítésére és javítására, prioritások meghatározásával. B) ELEMZÉSEK Felülvizsgálat célja: Meg kell vizsgálni, hogy a létezõ biztonsági elemzések alapján a létesítmény biztonsága az adott mûszaki állapotában, a korszerû mûszaki-tudományos színvonalon és az új követelményeknek megfelelõen megítélhetõ-e. Ki kell jelölni, ütemezni kell, és el kell végezni azokat az elemzéseket, amelyek szükségesek, hogy a biztonság a korszerû mûszaki-tudományos színvonalon és az új követelményeknek megfelelõen értékelhetõ legyen. Ha indokolt, ezek alapján intézkedéseket kell megfogalmazni.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes